ई बिहारे मे भ सकैत अछि. एकरा अहां लापरवाही के इंतहा कहि सकय छी. संपर्क क्रांति सुपरफास्ट एक्सप्रेस दरभंगा सं खुलल तं ट्रेनक सभ बोगी के संग. . . मुदा लहेरियासराय मे ट्रेन चारिटा बोगी. . . डिब्बा छोड़ि आगां दिल्ली लेल बढ़ि गेल.
 दरभंगा से संपर्क क्रांति भोर मे आठ बजिsक 35 मिनट पर खुलैत अछि. शुक्रदिन सेहो टाइम पर खुलल. मुदा एहन कि भेल जे लहेरियासराय सं जखन ई ट्रेन खुलल त एकर चारिटा बोगी ओतय स्टेशने पर रहि गेल.
 तब खुलत. मुदा ट्रेन के नहि खुलला पर लोक सभ गाड़ी सं उतरि क देखय छथिन्ह त ट्रेन हुनकर सभब डिब्बा छोड़ि जा चुकल अछि.
 एम्हर स्टेशन पर अफरा तफरी मचि गेल. लोक सभ हो-हल्ला करय लागलाह. तुरंत अगिला स्टेशन थलवारा पर फोन करि एकर सूचना देल गेल.
 थलवारा मे ट्रेन रोकल गेल. गार्ड आओर ड्राइवर के बताओल गेल जे अहां सभ चारिटा डिब्बा लहेरियासराय मे छोड़ि दिल्ली जा रहल छी.
 एहन मे संपर्क क्रांति के इंजिन के फेर वापस लहेरियासराय भेजल गेल. वापस आबि चारिटा डिब्बा के ल जा ट्रेन मे जोड़ल गेल.
 एहि क्रम मे दरभंगा समस्तीपुर के बीच कइटा गाड़ी रुकल रहल. ऑफिस टाइम होए के कारण कई लोक दफ्तर देर सं पहुंचलाह. 